[https://www.mavcsoport.hu/sites/all/themes/mav/images/logo1.pngCímlap](https://www.mavcsoport.hu/)

[**MÁV-csoport**](https://www.mavcsoport.hu/mavinform/februar-26-tol-modositott-menetrend-potlobuszok-pecsi-fovonalon-es-csatlakozo-vonalakon)

[Címlap](https://www.mavcsoport.hu/) » Február 26-tól módosított menetrend, pótlóbuszok a pécsi fővonalon és a csatlakozó vonalakon

**Február 26-tól módosított menetrend, pótlóbuszok a pécsi fővonalon és a csatlakozó vonalakon**

*2018. február 15. csütörtök, 05.14 / Utolsó módosítás: 2018. február 15. csütörtök, 10.53*

*Budapest, 2018. február 15.* – **Jelentős menetrendváltozásra, valamint pótlóbuszos átszállásokra kell számítaniuk a Budapest–Pusztaszabolcs–Pécs vonalon és a csatlakozó vonalakon utazóknak a Kelenföld–Érd felső szakaszon végzett pályafelújítás miatt.  A február 26-tól életbe lépő módosítások június 15-ig, a nyári menetrendig érvényesek. A munkafázisokhoz igazodva további módosítások is lesznek a felújítás várható befejezéséig, 2019 tavaszáig.**

**Változások február 26-tól a távolsági forgalomban:**

* **A Budapest-Keleti–Pécs viszonylatú** **InterCity** vonatok helyett **Kelenföld–Százhalombatta** között **vonatpótló autóbuszok** közlekednek, **Százhalombatta–Pécs között pedig vonatok.** 
  + A buszos pótlással közlekedő **InterCity-kre díjmentes helyjeggyel pótjegyet ad a vasúttársaság a jelenlegi pót- és helyjegy helyett.**
* Kelenföldön a **pótlóbuszok a BKK Etele téri** megállóhelyén fordulnak. A buszokon a vasúti menetjegyek érvényesek, előzetes helyfoglalás, együttes elhelyezés és **kerékpárszállítás nem biztosítható**.
* **Százhalombatta–Pécs** között **változatlan útvonalon és változatlan menetrend** szerint közlekednek az InterCity-k, **kivéve a Tubes-Somogy IC-t**, valamint **vasárnaponként a Budapestre tartó Misina-Kapos IC-t**, melyekkel átszállás nélkül lehet utazni.

**Budapestről Pécs, valamint Gyékényes felé**, mindennap délutánonként a **Tubes-Somogy InterCity-vel** biztosítjuk a közvetlen eljutást (Budapest-Déli–Kelenföld–Érd alsó–Tárnok–Érd felső–Pusztaszabolcs–Sárbogárd–Dombóvár–Pécs útvonalon).


Ellenkező irányban, **Pécs/Gyékényes és a Déli pályaudvar között** vasárnap nem közlekedik a – hétfőtől szombatig, reggelenként közvetlen eljutást biztosító – **Tubes-Somogy IC**. (Az IC Gyékényes és Pécs felé/felől közlekedő részeit Dombóváron kapcsolják szét, illetve össze.) Vasárnaponként azonban Kaposvárról és Pécsről indul közvetlen InterCity (Misina-Kapos IC néven) a Déli pályaudvarra a délutáni, esti időszakban.

* + A Tubes/Somogy IC – a gyakoribb megállási rendje miatt – Kaposvár és Gyékényes között felármentesen vehető igénybe.
  + A Budapest-Délibe érkező és onnét induló FLIRT motorvonatból álló pécsi, illetve kaposvári IC-kre helybiztosítás nélküli pótjegyet kell váltani.

[](https://www.mavcsoport.hu/sites/default/files/styles/width_1260/public/upload/ic_40_vgz.jpg?itok=93N_CW7V)

[](https://www.mavcsoport.hu/sites/default/files/styles/width_1260/public/upload/ic_somogy-tubes_40_vgz.jpg?itok=D76Ut2Dr)


* A **Budapest–Baja** viszonylaton, a teljes útvonalon vonatpótló autóbusz szállítja az utasokat a **Gemenc expresszvonat** helyett. Ellenkező irányban, a **Baja–Budapest** viszonylatú Gemenc expresszvonatok Baja és Szekszárd között személyvonatként közlekednek, onnan viszont Kelenföldig pótlóbuszok járnak az expressz helyett. A pótlóbuszok az M6-os autópályát veszik igénybe, ezzel is csökkentve az eljutási időt. Ezeket a buszokat pótjegy váltásával lehet igénybe venni.
* A pénteki közlekedési rend szerinti **Sugovica expressz** nem közlekedik, az eljutást Sárbogárdig a Tettye IC, Sárbogárd–Baja között pedig személyvonat biztosítja. Vasárnaponként a Sugovica Expressz helyett pótlóbusz közlekedik a teljes útvonalon. A busz pótjegy megváltásával vehető igénybe.
* **Sárbogárd–Bátaszék–Baja** vonalon egyes járatok menetrendje módosul az expresszvonatok menetrendi változásai miatt.

[](https://www.mavcsoport.hu/sites/default/files/styles/width_1260/public/upload/gemenc_ex_vgz.jpg?itok=nDi-avT1)

[](https://www.mavcsoport.hu/sites/default/files/styles/width_1260/public/upload/sugovica_ex_vgz.jpg?itok=Voc00dxt)

[](https://www.mavcsoport.hu/sites/default/files/styles/width_1260/public/upload/0226-0615_040a_vgz_hrdt_a3_01-5_2018-02-13_trkp.jpg?itok=S1BckVqi)**Budapest elővárosi vonatforgalmát érintő változások:**

* Óránként mindkét irányban egy-egy, közvetlen, átszállás nélküli utazást biztosító, **S40/S42 jelzésű elővárosi vonat közlekedik Budapest-Déli-Pusztaszabolcs/Dombóvár és Budapest-Déli-Pusztaszabolcs/Dunaújváros között** Érd alsón át, Tárnok érintésével. A vonatok 4:40-20:40 között korábban, óra 40 perckor, majd pedig 21:15-kor, 22:15-kor, 23:15-kor és 0:15-kor indulnak a Déliből, a Déli pályaudvari érkezés későbbre, óra 19 percre kerül át az 5:19-0:19 közötti idősávban.
* Munkanapokon a reggeli és délutáni csúcsidőszakban az eddigieken felül további **két-két S40-es jelzésű** vonat közlekedik **Budapest és Pusztaszabolcs** között. (A reggel Budapestre érkező vonatok közül az első Dombóvárról, a második pedig Sárbogárdról vonatrészeket továbbít. A délután Budapestről induló sűrítő vonatok csak Pusztaszabolcsig közlekednek.)
* A forgalom elől elzárt **Kelenföld–Érd felső szakasz megállóhelyei** a módosuló **700-as, 701-es, 702-es és 703-as jelzésű Volánbusz** járatokkal és a BKK járataival közelíthetők meg. A 700-as járatcsoport menetrendje kibővül, egyes járatok útvonala Budafokig hosszabbodik meg ideiglenesen. A buszok összeköttetést teremtenek **Érd alsó, Érd felső, Érdliget és Budatétény** vasútállomások között. A BKK és a Volánbusz autóbuszain a vasúti bérleteket elfogadják a meghatározott szakaszokon: BKK 13-as, 13A-s, 113-as és 113A-s autóbuszok esetében Budatétény vasútállomás–Barackos út/Angeli utca–Angeli utca/Nagytétényi út szakaszon; a BKK 33-as, 114-es, 133E-s, 213-as és 214-es autóbuszain Budafok, Városház tér–Budatétényi sorompó szakasz; a Volánbusz 700-as, 701-es, 702-es és 703-as autóbuszain a vonal teljes hosszán. Ezekről az óránként közlekedő pusztaszabolcsi vonatokra **Érd felsőn biztosít csatlakozást** a vasúttársaság.

[](https://www.mavcsoport.hu/sites/default/files/styles/width_1260/public/upload/busz_trkp.jpg?itok=n45ZDk4V)

**A vágányzár kihatásai más vasútvonalakra:**

* A 30a számú, **Budapest–Székesfehérvár vonalon** egyes vonatok módosított menetrend szerint közlekednek, ez érinti a Veszprémből induló és oda érkező járatok egy részét is:
  + A Budapest-Déli–Martonvásár közötti, **Z30-as jelű zónázóvonatokat törölték** a menetrendből, helyettük Budapest-Déli–Tárnok között az **S40/S42-es** vonatok közlekednek a Z30-asokkal megegyező menetrenddel és megállási helyekkel.
  + A **G43-as** **jelzésű, gyorsított személyvonatok** Budatétény, Barosstelep és Érd felső megállóhelyeket nem érintik, ehelyett Kastélypark megállóhelyen állnak meg.
  + A Déli pályaudvarról munkanapokon **15:05, 16:05 és 17:05-kor induló** **veszprémi személyvonatok** 5 perccel korábban indulnak, és Székesfehérvárig Érd alsón, valamint Gárdonyon kívül megállnak Kastélypark megállóhelyen és Martonvásár állomáson is.
  + Munkanapokon reggel a Déli pályaudvarra 5 perccel később, 6:54-kor érkezik a **veszprémi gyorsvonat**, amely megáll Martonvásár és Tárnok állomásokon is.
  + A **16:00-kor Budapest-Déli pályaudvarról Tapolcára** induló gyorsvonat 5 perccel korábban közlekedik a Déli pályaudvar és Székesfehérvár között.
* **Vasárnaponként** a **Hetés InterCity helyett** **gyorsvonat közlekedik**, amely InterCity-kocsikat is továbbít. A gyorsvonat **Zalaegerszegről 17 óra 16 perckor indul** – Veszprém, Székesfehérvár érintésével – a **Déli pályaudvarra**, ahová 20:29-kor érkezik meg.

A **Székesfehérvár–Pusztaszabolcs, a Székesfehérvár–Sárbogárd vonalakon, valamint a Dunaújváros–Mezőfalva–Rétszilas–Simontornya/Cece szakaszon december 8-ig**, menetrendváltásig szünetel a vasúti személyszállítás, vonatpótló autóbuszok szállítják az utasokat. A buszok több vasúti megállóhelyet nem érintenek, ezért a legközelebbi autóbuszmegállókban veszik fel az utasokat. A Székesfehérvár–Sárbogárd vonalon – pályakarbantartás miatt – február 5. és 25. között is buszok szállítják az utasokat a vonatok helyett.

* A **Dombóvár–Gyékényes** vonalon is módosul több járat menetrendje. A Dombóvár–Bátaszék–Baja vonal Bátaszék–Baja szakaszán egyes vonatok menetrendje is módosul.

A vasúttársaság kéri utasait, hogy figyeljék az állomásokon kihelyezett hirdetményeket és útbaigazító táblákat, térképeket, valamint a hangos utastájékoztatást. A módosított menetrend a MÁV-csoport honlapján ([www.mavcsoport.hu](http://www.mavcsoport.hu/)), a vágányzári hírek között érhető el. Az utasok tájékozódhatnak a Vonatinfó alkalmazásban és a MÁVDIREKT telefonos ügyfélszolgálatánál is, a +36 (1) 3 49 49 49-es telefonszámon. Telekom-hálózatból hívhatják a +36 (30) 499 4999-es, Telenor-hálózatból a +36 (20) 499 4999-es, Vodafone-hálózatból a +36 (70) 499 4999-es számot.

**MÁV Zrt. Kommunikációs Igazgatóság – MÁVINFORM**